કેપ્ટન ધોનીએ મેચ બાદ 7-7-7નો સંયોગનો પણ ઉલ્લેખ કર્યો હતો. ધોનીએ કહ્યું કે હવે ઘણા લોકો રેકોર્ડની વાત કરશે. આજે તારીખ 27 છે, મારી જર્સી નંબર 7 છે અને આ અમારી 7મી IPL ફાઇનલ છે. બીજી તરફ ટીમમાં મોટી ઉંમરના ખેલાડીઓ વિશે સવાલ કરવામાં આવ્યો તો તેને કહ્યું કે ઉંમર માત્ર નંબર છે પરંતુ ખેલાડીનું પુરી રીતે ફિટ હોવુ જરૂરી છે. ધોનીએ કહ્યું, 'અમે ઉંમર વિશે વાત કરીએ છીએ પરંતુ ફિટનેસ વધુ મહત્વપૂર્ણ છે. રાયુડૂ 33 વર્ષનો છે પરંતુ તે કોઇ મહત્વ નથી ધરાવતું. જો તમે કોઇ પણ કેપ્ટનને પૂછશો તો તે એવો ખેલાડી ઇચ્છે છે જે સ્ફુર્તિલો હોય'